Bonde skjøt tre hunder som tok seg inn til sauene hans på Ganddal

Bonden meldte selv fra til politiet.

Publisert: Publisert: 11. august 2016

Bonden fra Ganddal har sett seg lei på hunder som jager sauene hans. Foto: Julie Teresa Olsen

Denne artikkelen er over fire år gammel

Hundene skal ha jaget bondens sauer. Politiet fikk melding om episoden klokken 10, torsdag.

— Kona gikk tur i morges da hun plutselig hørte hunder som gjødde i nærheten av beite. Hun så tre hunder som jaget sauene, forteller bonden.

Da han ble varslet om hundene fant han frem rifla.

— Jeg prøvde først å få tak i dem, men da det ikke gikk, skjøt jeg dem. Jeg har gjort det før, og jeg kommer til å gjøre det igjen, sier bonden fra Ganddal.

Les mer:

Les også Hunden Ask ble skutt i Sandnes

Han hevder naboer så de samme hundene på beitemarkene hans for fire uker siden.

Skutt flere hunder

— Det er båndtvang og hunder skal ikke jage sauer, slår bonden fast.

Ingen av sauene hans ble skadet.

Husker du denne støttemarkeringen?

Les også Over 1000 møtte opp på minnemarkering for hund

Bonden varslet selv politiet, som kort tid etterpå kom for å hente hundene.

For noen år side måtte bonden møte i forliksrådet for å ha skutt en hund.

Det var på denne marka at tre hunder tok seg inn og senere ble skutt av bonden. Foto: Julie Teresa Olsen

— Jeg har opplevd at sauene mine har blitt drept og skadet av hunder. Det er derfor jeg skyter når jeg må, sier bonden.

Ifølge politiet skal hundene kommet seg inn i sauenes innhegning.

Les mer:

Les også Hunden Kompis ble drept i sin egen hage

Politiet oppretter undersøkelsessak, og bonden ble avhørt på stedet.

— En jurist vil vurdere om hundene var av en slik trussel at det forsvarte en avlivning, sier operasjonsleder Henning Andersen i Sør-Vest politidistrikt.

Politiet har overlevert hundene til to hundeiere, som ifølge politiet skal ha tatt hendelsen med fatning.